બજેટમાં સંરક્ષણ ક્ષેત્રે ૨.૨૯ લાખ કરોડ, મહિલાઓ માટે ૯૮,૦૩૦ કરોડ અને બાળકો માટે ૮૧,૦૭૫ કરોડ રૃપિયાની જંગી ફાળવણી કરાઇ છે. અનુસૂચિત જાતિ કલ્યાણ યોજના માટે ૫૦,૫૪૮ કરોડ, અનુસૂચિત જનજાતિ કલ્યાણ યોજના માટે ૩૨,૩૮૭ કરોડ, મનરેગા માટે ૩૩,૩૬૪ કરોડ અને કૃષિલક્ષી યોજનાઓ માટે ૭,૫૦૦ કરોડ રૃપિયા ફાળવાયા છે. વડાપ્રધાન ગ્રામ સડક યોજના માટે ૧૪,૩૮૯ કરોડ તથા દરેક ઘરમાં ૨૪ કલાક વીજળી માટેની પંડિત દીનદયાળ ઉપાધ્યાય ગ્રામ જ્યોતિ યોજના માટે ૫૦૦ કરોડ રૃપિયાની ફાળવણી કરાઇ છે. કિસાન વિકાસ પત્રો ફરી શરૃ કરવાની ઘોષણા પણ જેટલીએ કરી હતી. વિદેશથી પરત આવતા પ્રવાસીઓ માટેનું બેગેજ એલાઉન્સ ૩૫,૦૦૦થી વધારીને ૪૫,૦૦૦ રૃપિયા કરાયું છે. વધુ ૬૦ જેટલા નવા આયકર સેવા કેન્દ્રો ખોલવાની ઘોષણા પણ નાણાપ્રધાને કરી હતી.